jkorsvik/nowiki_second_scrape_merged huggingface dataset:
Jason Derulo

Jason Derulo (født Jason Joel Desrouleaux 21. september 1989) er en amerikansk sanger innenfor sjangrene pop, hiphop og RnB. Han er blant annet kjent for sanger som «Whatcha Say», «In My Head», «It Girl», «Colors», «Wiggle», «Talk Dirty» «Trumpets», «Savage Love» og «Want to Want Me»
Derulo vant blant annet finalen i TV-programmet Show at the Apollo i 2006. Han skrev sin første sang da han var 8 år, og da han var 16 skrev Jason sanger for blant andre Lil Wayne og Birdman. Derulo ble oppdaget av musikkprodusenten J.R. Rotem, og ble signert som en låtskriver. Derulo og Rotem skrev over 300 sanger sammen til debutalbumet hvor de valgte ut ni sanger til albumet. Etter at J.R. Rothem skaffet ham en platekontrakt hos Warner Brothers Records. 4. august 2009 slapp Jason debutalbumet Jason Derulo med sangen «Whatcha Say» sangen toppet den amerikanske hitlisten Billboard november 2009, det gjorde Jason Derulo til den første artisten i Amerikansk hit list historie, som debuterer sin første sang som nr 1, dette satte fart på Jason Derulos sangkarriere, Jason promoterte albumet ved å bli med på Lady Gagas verdensturne. I 2012 fulgte Jason Derulo med albumet Future History, i 2013 ga han ut et tredje album Tattoos (kalt Talk dirty i USA) som sendte ham til topplisten verden over med sangene «Talk Dirty» og «Wiggle». Jason Derulos fjerde album Everything is 4 kom ut i 2015.


== Referanser ==


== Eksterne lenker ==
(en) Offisielt nettsted 
(en) Jason Derulo – kategori av bilder, video eller lyd på Commons 
(en) Jason Derülo på Internet Movie Database 
(da) Jason Derülo på Filmdatabasen 
(en) Jason Derülo hos Turner Classic Movies 
(en) Jason Derülo hos The Movie Database 
(en) Jason Derülo på Apple Music 
(en) Jason Derülo på Discogs 
(en) Jason Derülo på Discogs 
(en) Jason Derülo på MusicBrainz 
(en) Jason Derülo på SoundCloud 
(en) Jason Derülo på Spotify 
(en) Jason Derülo på Songkick 
(en) Jason Derülo på Last.fm 
(en) Jason Derülo på Genius — sangtekster 
(en) Jason Derülo på AllMusic 
Jason Derülo på Twitter 
Jason Derülo på Facebook 
Jason Derülo på Instagram 
Jason Derülo på YouTube 
Jason Derülo på YouTube 
Jason Derülo på Myspace 
Jason Derülo på TikTok
Point of Ayre

Ikke til å forveksles med Point of Ayr i Wales og Point of Ayre på Orknøyene.

Point of Ayre er det nordligste punktet på Man i Irskesjøen. Det ligger på nordenden av Ramsey Bay, 10 km nord for byen Ramsey. Man kan kjøre fram til punktet på vegen A16 i Bride. Punktet er også det sted på Man som ligger nærmest det britiske fastlandet, og ligger 26 km sør for Burrow Head i Skottland.
Navnet Ayre kommer fra det norrøne ordet Eyrr i betydningen grusbank. Sterk strøm utenfor kysten fører til en evig endring i oppbyggingen av grus og rullestein, noe som betyr at kystlinjen bokstavelig endrer form med flo og fjære.
Den betydelig forskjellen mellom flo og fjære ved Point of Ayre har gitt gode fiskemuligheter fra stranden. Mange besøkende blir tiltrukket av det vakre dekket av gulltorn og lyngen som omgir fyrtårnet. Det blander seg med sanddynene som strekker seg sørvest og gir dekke for sjeldne blomster og danner en del av Mans naturreservat. Et utstrakt mangfold av land- og sjøfugler besøker området året rundt, det samme gjør også et antall gråsel.


== Fyrtårnet ==
Fyrtårnet på Point of Ayre er det eldste fyrtårnet på Man. Det ble tegnet og bygget av Robert Stevenson, bestefar av den kjente forfatteren Robert Louis Stevenson, og tårnet ble første gang tent i 1818. Lyset har en nominell utstrekning på 27 km ved en høyde på 32 meter. Fyrtårnet som er 30 meter høyt er malt med to karakteristiske røde bånd, og lyset kan bli klart sett på tvers over havet i sørvestlige Skottland. 
På grunn av de stadige endringene og ansamling av grus fra havstrømmene ble et mindre lys (til daglig referert til som winkie) bygget 231 meter på sjøsiden av hovedtårnet i 1899. Dette lyset ble plassert ytterligere 77 bortenfor i samme retning av samme årsak i 1950.
Fyrtårnets bygninger og eiendom har vært i privat eie siden 1993 da fyrtårnet ble helautomatisert. Lyset blir fortsatt drevet av skotske Northern Lighthouse Board i Edinburgh. I august 2005 ble tåkesignalet ved fyrtårnet avviklet grunnet påliteligheten og tilgjengeligheten av GPS og moderne sjøfartssporingssystemer.


== Eksterne lenker ==
Northern Lighthouse Board: Point of Ayre – historie om fyrtårnet Arkivert 6. juli 2009 hos Wayback Machine. (engelsk)
Navnet Ayre i Skottland (engelsk)
Armée Nationale Sihanoukiste

Armée Nationale Sihanoukiste (forkortet ANS) var en væpnet gren i det kambodsjanske partiet FUNCINPEC. Siden 1979 fungerte bevegelsen som en motstandsgren mot Vietnams okkupasjon av Kambodsja, og styrken ble offisielt etablert i 1981. Til tross for at bevegelsen snart ble tvunget ut av Kambodsja, fortsatte den sin kamp fra Thailand, sammen med Røde Khmer, KPNLF og de thailandske styrkene. Denne kampen var resultatløs, og det lyktes dem ikke å styrte den vietnamesisk-støttede FUNSK-regjeringen, som hadde etablert en folkerepublikk i Kambodsja.
Organisasjonene vokste betydelig mellom 1986 og 1987, takket være betydelig støtte fra ASEAN-landene og Folkerepublikken Kina. Bevegelsen gav i denne perioden slipp på sin kommunistiske ideologi og ble den mest betydelige ikke-kommunistiske motstandsbevegelsen i Kambodsja.
Det er ingen klare tall på antallet stridende personell i bevegelsene, men de mest troverdige tallene ligger mellom 7 000 og 11 000 soldater.
Där björkarna susa

«Där björkarna susa» er en finsk vise. Teksten er et dikt av Viktor Sund (1915) og ble tonesatt av Oskar Merikanto.
Sangen har ligget på Svensktoppen to ganger:
Den første gang var en singleinnspilling med Jailbird Singers (Metronome J 670). Den lå på listen i 21 uker i perioden 30. januar-19. juni 1965, med en tredjeplass som høyeste resultat.Den andre gang var en singlelinnspilling med Hootenanny Singers (Polar POS 1165). Den lå på listen i fem uker i perioden 31. desember 1972-28. januar 1973, med en tredjeplass som høyeste plassering.Sangen har også blitt spilt inn på plate av blant annet Curt Haagers og Thorleifs.
Lotta Engberg spilte den inn som duett med Jan Carlsson på deres visepopalbum Man & kvinna fra 2005.


== Norske versjoner ==
Det finnes en kristen norsk tekst med tittelen «Golgata, det beste sted av alle». Kåre Mørkestøl, sang, spilte den inn 28. mai 1965. Sangen ble utgitt på EP-platen Harmoni HEP 241.
Arne Riis har skrevet en verdslig norsk tekst. Den norske tittelen er «Der bjørkene suser». Sangen ble utgitt på LP-platen Frem fra Glemselen kap.16  med Rita Engebretsen,  (PolyGram) i 1986.


== Gjenbruk av melodi ==
Den kristne sangen Vi går igjennom verden bare denne ene gang er diktet på samme melodi.


== Referanser ==
Mattie McDonagh

Mattie McDonagh (født 1936, død 2005) var en berømt Gælisk fotballspiller fra Ballygar, Irland.


== Referanser ==


== Eksterne lenker ==
hoganstand.com Biografi i Hogan Stand Magazine fra 1992
Farväl till sommaren

«Farväl till sommaren» er en svensk vise av Lasse Berghagen.
Berghagen skrev sangen en sensommerdag i Fjällbacka i Bohuslän. Sangen inngikk i ett av hans krogshower på Berns.
«Farväl till sommaren» ble en stor fremgang for Sven-Ingvars med Sven-Erik Magnusson, som spilte den inn på singlen Philips 6015 176 i 1976. Den lå på Svensktoppen i elleve uker i 1976-1977, hvorav på en førsteplass. Sven-Ingvars med Sven-Erik Magnusson utgav den også på LP-platen Playa Blanca (Phillips 6316 093) i 1976.Også Berghagen selv har spilt den inn på plate samt Roland Cedermark.


== Norsk versjon ==
Gunnar Jørstad har skrevet en norsk tekst. Den norske tittelen er «Farvel til sommeren». Kjell Vidars utgav den på LP-platen Hjula i gang (Snowflake CLP 3033) i 1982. Før den tid gav Gluntan den ut i 1977 på platen "Nå er vi her igjen"


== Referanser ==
Pritzker

Pritzker kan referere til:

Penny Sue Pritzker
Pritzker Architecture Prize
Lehet Más a Politika!

Lehet Más a Politika (LMP), (norsk: «Politikk kan være annerledes!») er et ungarsk politisk parti, stiftet i 2009. Det ble stiftet på grunnlag av en frivillig organisasjon som oppstår året før, med hensikt å reformere Ungarns politiske system
Partiet har en politisk profil som ligger nær opptil andre såkalte grønne partier i Europa, og er medlem av Det europeiske grønne partiet. 


== Program ==
Partiet har et hovedfokus på miljøvern, bærekraftig utvikling, og bekjempelse av angivelig korrupsjon innen dagens politiske elite. Partiet aviser høyre/venstre-aksen i politikken.


== Valgresultater ==
Partiet fikk 75 522 stemmer (2,61%) ved Europaparlamentsvalget i Ungarn 2009, noe som ble ansett for ganske mye for et helt nyetablert parti, men allikevel langt under sperregrensen på 5% for å få valgt en representant.Ved Parlamentsvalget i Ungarn 2010 fikk partiet 7,48% i den første valgomgangen 11. april, og nådde slik over sperregrensen, men klarte ikke å få valgt inn noen representant direkte i første valgomgang.


== Referanser ==


== Eksterne lenker ==
(hu) Offisielt nettsted 
(en) Lehet más a politika (LMP) – kategori av bilder, video eller lyd på Commons 
Partiets nyhetsside (engelsk)
Det grodde fram

Det grodde fram – Trondheim 1940 – 1945 er en norsk dokumentar fra 1947.
Filmen er av Lyder Selvig, som var leder for kinodriften i Trondheim fra 1940 til 1956. Filmen inneholder filmopptak fra Trondheim tatt av filmfotograf Paul Berge i 1940, og så på nytt i 1945, for å vise tyskernes fremferd under andre verdenskrig. Filmen viser også hvordan motstandsbevegelsen «grodde frem» i området, derav tittelen. Motstandsmannen Odd Sørli deltok i filmen.
Kommentarene er av Henry Røsoch.


== Eksterne lenker ==
(en) Det grodde fram på Internet Movie Database 
(no) Det grodde fram i Nasjonalbibliotekets filmografi 
(no) Det grodde fram hos Filmfront
Leioderes kollari

Leioderes kollari er en bille som tilhører familien trebukker (Cerambycidae).  Artsdatabanken har ikke tildelt noe normert navn, men blek lønnebukk er foreslått. I Norge er den bare funnet ved Oslo.


== Utseende ==
En middelsstor (9–15 mm), slank, ensfarget lysbrun til brunoransje trebukk. Antennene er omtrent så lange som kroppen hos hannen, noe kortere hos hunnen. Hodet er forholdsvis stort og bredt. Pronotum er bredere enn langt og har jevnt rundede sider. Dekkvingene har markerte, rettvinklede hjørner, bak disse er de parallellsidige, de dekker ikke de to siste bakkroppsleddene. Vingene er ganske tett, middels grovt punkterte og har et ganske dypt lengdeinntrykk som går fra litt innenfor skuldrene skrått innover. Lårene er kølleformede, beina ellers slanke.


== Levevis ==
Arten lever bare på død ved av spisslønn (Acer platanoides). Larven utvikler seg helst i nylig døde grener som er 2-5 centimeter tykke. Larveutviklingen tar ett eller to år. De voksne billene kan finnes i juni-juli, av og til på blomster.


== Utbredelse ==
Arten har en østlig utbredelse i Europa, og har en nokså isolert forekomst i Sør-Skandinavia, videre finnes den fra Polen sørover til Syria, mot øst til Uralfjellene. I Norge er den bare funnet ved Oslo.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae  – 145 arter i Europa
Stammen Callidiini
blek lønnebukk, Leioderes kollari Redtenbacher, 1849


== Referanser ==


== Kilder ==
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Norges biller – Leioderes kollari


== Eksterne lenker ==
(en) Leioderes kollari i Encyclopedia of Life 
(en) Leioderes kollari i Global Biodiversity Information Facility 
(no) Leioderes kollari hos Artsdatabanken 
(sv) Leioderes kollari hos Dyntaxa 
(en) Leioderes kollari hos Fauna Europaea 
(en) Leioderes kollari hos NCBI 
Leioderes kollari – detaljert informasjon på Wikispecies 
Foto av arten
Carcar City

Carcar City er en filippinsk by i provinsen Cebu. Under folketellingen i 2007 kom man til et befolkningstall på 100 632, i 2010 hadde den et beregnet innbyggertall på 107 323.
Carcar var kjent som Sialao før spansk kolonisering. Den ble en municipio i 1599. I 2005 ble storbyregionen Metro Cebu utvidet slik at Carcar ble dens sørligste del. To år etter fikk kommunen bystatus, og etter et frem-og-tilbake i rettsvesenet er den forblitt by.


== Barangayer ==
Carcar City er inndelt i 15 barangayer per 30. september 2019.


== Referanser ==


== Eksterne lenker ==
(en) Carcar – kategori av bilder, video eller lyd på Commons
Cappelens Norgeshistorie

Cappelens Norgeshistorie er et historiverk i femten bind som ble utgitt mellom 1976 og 1980 med Knut Mykland som hovedredaktør.


== Bind ==


== Referanser ==
Rudolf Ericson

Rudolf Ericson (født 6. november 1872, død 20. august 1937) var en svensk skøyteløper. 
Ericson vant EM på skøyter, allround i 1893, og ble nest beste løper i VM på skøyter, allround samme år. Han var også første skøyteløper som toppet Adelskalenderen, da det i 1893 for første gang ble konkurrert i stor firkamp – 500 meter, 1 500 meter, 5 000 meter og 10 000 meter. Denne æren ble gitt Ericson i 1928, året da systemet med Adelskalenderen ble tatt i bruk.


== Referanser ==


== Eksterne lenker ==
(en) Rudolf Ericson – Speedskatingbase.eu 
(en) Rudolf Ericson – SpeedSkatingNews.info 
(en) Rudolf Ericson – SpeedSkatingStats.com 
Evert Stenlund: Adelskalenderen – historisk utvikling
«Rudolf Ericson» (engelsk). Skateresults.com. Arkivert fra originalen 11. desember 2008. Besøkt 18. november 2015.
Franz Schilling

Franz Schilling (født 2. juni 1872, død 29. juni 1929) var en østerriksk skøyteløper. Han representerte Østerrike-Ungarn.
Schilling vant EM på skøyter, allround i 1892, og ble dermed den første som ble kåret til europamester på skøyter. Det ble ikke kåret noen mester i det første EM i 1891. Han ble nest beste løper i EM i 1906 og tredje beste løper i EM i 1907, men regnes ikke som medaljevinner da kun mesteren fikk medalje i perioden 1891–1907. 


== Referanser ==


== Eksterne lenker ==
(en) Franz Schilling – Speedskatingbase.eu 
(en) Franz Schilling – SpeedSkatingNews.info 
(en) Franz Schilling – SpeedSkatingStats.com
Johan Vikander

Johan Edvard Vikander (født 27. mars 1885, død 1. januar 1929) var en finsk skøyteløper. Han representerte Russland. 
Vikander vant EM på skøyter, allround i 1905. Han satte verdensrekord på 500 meter 9. februar 1908 i Davos med tiden 44,4.


== Referanser ==


== Eksterne lenker ==
(en) Johan Vikander – Speedskatingbase.eu 
(en) Johan Vikander – SpeedSkatingNews.info 
(en) Johan Vikander – SpeedSkatingStats.com
Pavana III oljekraftverk

Pavana III oljekraftverk er et oljekraftverk i området San Lorenzo i Honduras. Det har en installert produksjonskapasitet på 267,2 MW, fordelt på 16 like store turbiner á 16,7 MW hver. Anlegget ble påbegynt omkring 2000 og stod ferdig i 2005. Brenselkilden er tungolje. Utstyret er levert av Wärtsilä.


== Eksterne lenker ==
IndustCards – «Diesel and Gas-Engine Plants in Central America ».
Bergens Dampbaadelag

Bergens Dampbaadelag var et dampskipsselskap som ble etablert av kjøpmenn fra Bergen i 1865.
Den første dampbåten gikk i rute mellom Laksevåg, Askøy og Sandviken. Tilbudet var en suksess og selskapet kunne snart utvide med flere båter og ruter i Hordaland. Båten Fridtjof ble sågar levert i 1866 fra Bergen Mekaniske Verksted og gikk i rute mellom Bergen og Lindås.
I 1872 ble selskapet oppløst, og fartøy og ruter overtatt av J. Næsgaard.


== Referanser ==
Dag Bakka Jr. (1974): Bergenske Fjordabåter
Den indre farleia, Bergen-Nordhordland
Choloma III oljekraftverk

Choloma III oljekraftverk er et oljekraftverk i Honduras. Det har en installert produksjonskapasitet på 231,4 MW, fordelt på 13 (2+5+6) like store turbiner á 17,8 MW hver. Anlegget ble påbegynt omkring 2000 og stod ferdig i 2004 (trinn 1) og 2007 (trinn 2). Brenselkilden er tungolje. Utstyret er levert av blant andre MAN og ABB.


== Eksterne lenker ==
IndustCards – «Diesel and Gas-Engine Plants in Central America ».
Corinto Barge oljekraftverk

Corinto Barge oljekraftverk er et oljekraftverk i Nicaragua. Det er bygd på en stor industrilekter, av MAN og Siemens. Det har en installert produksjonskapasitet på 70,4 MW, fordelt på 4 like store turbiner á 17,6 MW hver. Anlegget ble påbegynt omkring 1995 og stod ferdig i 1999. Brenselkilden er tungolje. 


== Eksterne lenker ==
IndustCards – «Diesel and Gas-Engine Plants in Central America ».
Amfels oljekraftverk

Amfels oljekraftverk er et oljekraftverk i Nicaragua. Det er bygd ut av Caterpillar og US Power & Light. Det har en installert produksjonskapasitet på 16 MW, fordelt på 4 like store turbiner á 4 MW hver. Anlegget ble påbegynt omkring 1990 og stod ferdig i 1997. Brenselkilden er tungolje. 


== Eksterne lenker ==
IndustCards – «Diesel and Gas-Engine Plants in Central America ».
Gustaf Estlander

Gustaf Axel Estlander (født 18. september 1876 i Helsingfors, død 1. desember 1930 i Stockholm) var en finsk, senere svensk, arkitekt, båtkonstruktør og skøyteløper. Som skøyteløper representerte han Storfyrstedømmet Finland.
Estlander vant EM på skøyter, allround i 1898. Han ble nest beste løper i EM i 1897 og 1899, og nest beste løper i VM på skøyter, allround i 1896 og tredje beste løper i VM i 1898, men fikk ikke medaljer da det i perioden 1891–1907 bare ble delt ut medalje til mesteren.
Han er i Finland og Sverige mest kjent som arkitekt og båtkonstruktør, og han drev det tyske verftet Papst-Verft mellom 1918 og 1923. Omtrent 300 konstruksjonstegninger av Estlanders båter oppbevares i Sjöhistoriska museet i Stockholm. Estlander ble i 1927 svensk statsborger.


== Familie ==
Gustaf Estlander var yngre bror til jurist, professor, riksdagsmann og OL-seiler Ernst Estlander og deres far var Jakob August Estlander, som var professor i kirurgi og statsråd.


== Referanser ==


== Eksterne lenker ==
(en) Gustaf Estlander – Olympics.com 
(en) Gustaf Estlander – Olympic.org 
(en) Gustaf Estlander – Olympedia 
(en) Gustaf Estlander – Sports-Reference (OL-resultater – arkivert) 
(en) Gustaf Estlander – Speedskatingbase.eu 
(en) Gustaf Estlander – SpeedSkatingNews.info 
(en) Gustaf Estlander – SpeedSkatingStats.com 
«Gustaf Estlander» (engelsk). Skateresults.com. Arkivert fra originalen 11. desember 2008. Besøkt 20. juni 2012.
Ernesto Che Guevara oljekraftverk

Ernesto Che Guevara oljekraftverk er et oljekraftverk i Tipitata, 20 km fra hovedstaden Managua i Nicaragua. Det er bygd ut av Hyundai. Det har en installert produksjonskapasitet på 20,4 MW, fordelt på 12 like store turbiner á 1,7 MW hver. Anlegget ble påbegynt omkring 2005 og stod ferdig i 2008. Brenselkilden er tungolje.


== Eksterne lenker ==
IndustCards – «Diesel and Gas-Engine Plants in Central America ».
Pacora oljekraftverk

Pacora oljekraftverk er et oljekraftverk i  Panama. Det er bygd ut av det tyske selskapet MAN. Det har en installert produksjonskapasitet på 50,1 MW, fordelt på 3 like store turbiner á 16,7 MW hver. Anlegget ble påbegynt i 2002 og stod ferdig i 2003. Brenselkilden er tungolje. 


== Eksterne lenker ==
IndustCards – «Diesel and Gas-Engine Plants in Central America ».
DS «Else Marie»

DS «Else Marie» var et dampskip bygget i 1917, senket i 1942.
Skipet ble bygget av Superior Shipbuilding Co. i Wisconsin og døpt Cleveland. Bestiller var skipsreder Knut Knutsen fra Haugesund, ved overlevering ble det videresolgt for 2,8 millioner kroner til bergensrederiet Nieuwjaar & Hansen. Skipet bar flere navn før det i 1933 ble omdøpt til «Else Marie».
Fra mai 1940 var skipet under tysk kontroll, og 7. juli 1942 ble det senket av et russisk fly i nærheten av Vardø. Skipet var da på vei fra Kirkenes til det nasjonalsosialistiske Tyskland lastet med jernmalm. 13 norske sjøfolk omkom, de fleste fra Vestlandet.


== Litteratur ==
Øistein Wiik: Minner og minnesmerker fra 1940-1945
Leif M. Bjørkelund & E. H. Kongshavn: Våre gamle skip


== Eksterne lenker ==
Bilde av skipet Great Lakes Vessels Online Index
Navnene på de omkomne ved senkingen i 1942 Arkivert 17. april 2015 hos Wayback Machine. Sjømennenes minnehall, Stavern
1927 DS Gungner (PGR238192701) Skipshistorie.net
Myndigheten för samhällsskydd och beredskap

Myndigheten för samhällsskydd och beredskap (MSB) er en svensk statlig forvaltningsmyndighet som sorterer under Justitiedepartementet, med ansvar for kriseberedskap, sivilforsvar og vern mot ulykker, i den utstrekning ikke noen annen myndighet har ansvaret. Ansvaret innebærer tiltak før, under og etter en ulykke eller krise.


== Historikk ==
MSB ble opprettet 1. januar 2009 som en sammenslåing av Krisberedskapsmyndigheten, Statens räddningsverk og Styrelsen för psykologiskt försvar.


== Organisasjon ==
MSB har virksomhet i Stockholm, Karlstad og Kristinehamn, samt skoler i Sandö og Revinge.
Generaldirektør for myndigheten er Helena Lindberg, som ble generaldirektør for Krisberedskapsmyndigheten i januar 2008. Til overdirektør utpekte regjeringen den 13. november 2008 Nils Svartz, tidigere overdirektør ved Krisberedskapsmyndigheten.


== Referanser ==


== Eksterne lenker ==
Myndigheten för samhällsskydd och beredskap
Krisinformation.se
Styrelsen för psykologiskt försvar

Styrelsen för psykologiskt försvar (SPF) var en svensk etat som avløste Beredskapsnämnden og som ble etterfulgt av Myndigheten för samhällsskydd och beredskap. Etaten ble også kalt Psykologiska försvaret, navnet på alle organisasjoner og etater som ble opprettet for å kunne støtte opp under forsvarsviljen for å beskytte Sveriges territorielle grense. Ett av målene var å begrense ryktespredning. Det psykologiske forsvaret var, sammen med det militære forsvaret og det økonomiske forsvaret, en del av totalforsvaret. Man skulle blant annet analysere folkestemningen og ved behov starte de kampanjer som var nødvendig. En av oppgavene var å radioovervåke utenlandske etermedier. 


== Sivile organisasjoner tilknyttet det psykologiske forsvaret ==
Andre organisasjoner som har tilknytning til det psykologisk forsvaret er:

Sveriges Radio
Sveriges Television
Tidningarnas Telegrambyrå


== Se også ==
Myndigheten för psykologiskt försvar


== Litteratur ==
Fakta om totalforsvaret 1993-1994, Försvarsstabens informasjon delen, M7754-706002
Boken SKUFFET IKKE publisert av Styret i psykologisk forsvar i juni 2003. ISBN 91-87260-03-4 Skuffet ikke


== Referanser ==